Jaan Seim
Jaan Seim (sündinud 9. juulil 1953 Stockholmis) on eesti haridustegelane ja koorijuht Rootsis. Jaan Seim lõpetas Stockholmi Eesti Algkooli. Ta jätkas õpinguid Adolf Fredriku gümnaasiumis ja Adolf Fredriku Muusikakõrgkoolis. Töötas Stockholmi Eesti Koolis muusika ja rootsi keele õpetajana, alates 1992. aastast on Stockholmi Eesti Kooli direktor. 1979. aastal asutas Jaan Seim Stockholmi Eesti Noortekoori, mille dirigent ta oli üle kümne aasta, samuti on ta juhatanud Stockholmi Eesti Segakoori. Ta on asutanud ka lühemat aega tegutsenud ansamblid Seim Group ja Same Seim. Laulab Eric Ericsoni Kammerkooris ja aeg-ajalt Rootsi Raadiokooris.